**ВЪПРОСИ И ОТГОВОРИ ПО ПРОЦЕДУРА**

**за подбор на проекти**

**BG14MFOP001-2.001 „Иновации в аквакултурата”,**

**мярка 2.1 „Иновации в аквакултурата”, Програма за морско дело и рибарство 2014 - 2020 г. (ПМДР),**

**одобрени с Докладна записка № 93-2155 / 25.03.2019 г.**

**от Ръководителя на Управляващия орган на ПМДР**

**I. Въпроси на Владимир Йолов, Екуиъс ООД:**

*Здравейте,*

*Във връзка с кандидатстването ни по процедура  BG14MFOP001-2.001 „Иновации в аквакултурите“, Мярка 2.1. „Иновации в аквакултурите“, молим за отговор на следните въпроси:*

*Въпрос 1*

*Разработката на структурата на иновативния проект необходимо ли е да бъде съобразена със структурата, описана в Приложение 17 за ПРАВИЛА  ЗА  ИЗВЪРШВАНЕ НА ПРОВЕРКИ НА ПРЕДЛОЖЕНИЯ ЗА ПРОЕКТИ И ДЕЙНОСТИ, Глава втора Процедура по предоставяне за утвърждаване на проектни предложения и дейности в областта на електронното управление и информационните и комуникационните технологии?*

*Въпрос2*

*В Условията за кандидатстване по Мярка 2.1. Иновации в аквакултурата", е записано в т. 14. 1. 3. 2. „..............техническият проект следва да е изготвен от специалист с образование, съотвестващо на спецификата на технологията.....“. Необходимо ли е технологичният проект да е разработен, съгласно НАРЕДБА № 18 от 4 ноември 2016 г. за съдържанието на технологичното описание и технологичната схема на производство на аквакултури, МИНИСТЕРСТВО НА ЗЕМЕДЕЛИЕТО И ХРАНИТЕ НАРЕДБА ? Към него ли се добавя разработката на иновативните идеи по иновативния проект ?*

*Въпрос3*

*В Условията за кандидатстване по Мярка 2.1. Иновации в аквакултурата, е записано „За всички предварителни разходи по т. 14. 1. 3.  Кандидатът прилага към Формуляра за кандидатстване най-малко две независими, съпоставими и конкурентни оферти, с цел определяне основателността на предложените разходи, както и подписан договор с избрания изпълнител с разбивка на разходите по дейности“. Разходите по договора между рибовъдната ферма и партниращата научна организация за разработката на иновативните идеи в иновативния проект са предварителни, но няма как да има две независими, конкурентни и съпоставими оферти, тъй като тук става въпрос за разработване на иновативни идеи, съгласно изискванията на програмата, които са интелектуална собственост на партниращата организация и не може да се съпоставят или конкурират. Какво е Вашето тълкуване на този казус?*

*Поздрави/Best regards*

*Владимир Йолов*

*Екуиъс ООД*

*гр.Шумен*

*М:0897272204*

*Т:054/913912*

**Отговори:**

1. Правилата за извършване на проверки на предложения за проекти и дейности, удостоверяване на съответствието на технически и функционални задания за провеждане на обществени поръчки за разработка, надграждане или внедряване на информационни системи или електронни услуги (Правилата), (издадени на основание чл. 53, ал. 2 от Наредбата за общите изисквания към информационните системи, регистрите и електронните административни услуги (ПМС № 3 от 09.01.2017 г.)) и §10 и §11 от Преходните и заключителни разпоредби към нея се **отнася до административните органи, лицата, осъществяващи публични функции, и организациите, предоставящи обществени услуги**. В случайте, когато бенефициентът е от изброените субекти, и проектното предложение и дейности са в областта на електронното управление и информационните и комуникационните технологии е необходимо да се спазват предвидените процедури по неговото предоставяне за утвърждаване, предвидени в Правилата.

2. Да, **необходимо е Технологичният проект да е съобразен с Наредба № 18** **от 4 ноември 2016 г. за съдържанието на технологичното описание и технологичната схема на производство на аквакултури.** Разработването и/или прилагането на нови технически и технологични решения и иновации при интензивното оглеждането на аквакултури трябва да бъде част от Технологичния проект. Нещо повече, необходимо е да бъде ясно посочено в какво се състои иновацията и какви ще бъдат резултатите от нейното внедряване.

Що се отнася до Технологичния проект, който „следва да е изготвен от специалист с образование, съотвестващо на спецификата на технологията“, това означава, че Технологичният проект трябва да бъде изготвен от специалист с образователна степен „магистър“ или по-висока научна степен (звание) по някоя от следните специалности: рибно стопанство, рибовъдство, аквакултури, ихтиология, хидробиология или друга еквивалентна на изброените, или заемащи академична длъжност в изброените области. Когато спецификата на технологията налага включването и на експерти от други области (например при разработка на софтуерно обезпечаване на производството на аквакултури), същите се включват като съавтори на проекта (като доказателство се изисква представянето на копие от диплом към Формуляра за кандидатстване).

Във връзка с т. 14.1.3.2 от Условията за кандидатстване по процедура BG14MFOP001-2.001 „Иновации в аквакултурата”, трябва да имате предвид, че когато се кандидатства с проект, който не включва изграждане и/или възстановяване и/или реконструкция и/или модернизиране на обекти за аквакултури, **следва вместо Технологичен проект да бъде представена подробна Концепцията за проекта/Описанието на проекта**, който ще се изпълнява. Технологичния проект трябва да е съобразен с Наредба № 18 от 4 ноември 2016 г., както вече бе споменато по-горе, а Концепцията за проекта/Описанието на проекта се представя в свободна форма, като задължително трябва да съдържа следните елементи: резюме на проекта; цели и задачи на проекта; подробно описание на проекта; дейностите по проекта; представяне на екипа, който ще изпълнява проекта и ролята на отделните участници в изпълнението на проекта; очаквани резултати; финансова обосновка; и работна програма за целия период на изпълнение на проекта.

Във връзка с изложеното, на етап кандидатстване към Формуляра за кандидатстване кандидатът следва задължително да приложи Технологичен проект или Концепцията за проекта/Описанието на проекта.

3. **УО на ПМДР е предоставял отговор на поставения въпрос, поради което Ви предоставяме отговора:**

В т. 14.1.3 от Условията за кандидатстване по процедура BG14MFOP001-2.001 „Иновации в аквакултурата” са посочени допустимите за финансиране разходи, извършени от кандидата преди подаването на формуляра за кандидатстване, включително допустимите разходи (т. 14.1.3.1.) по проекта за придобиване на права на интелектуална собственост върху иновациите, които са предмет на внедряване. В пакета документи по настоящата процедура не са разгледани отделно случаите, при които има закупуване на патентни права, полезни модели и ноу-хау, но е очевидно, че не може да се изискват две независими оферти, когато разходите за иновативния продукт/процес/съоръжения, за които се кандидатства, са интелектуална собственост на определено лице.

Следва да се има предвид, че когато се придобива патент или полезен модел за иновация се представят документи от Патентното ведомство на Република България за тяхното доказване:

- патент за изобретение,

 или

- свидетелство за регистрация на полезен модел за иновацията, внедрявана по проекта.

В случаите, когато се придобива ноу-хау, също се представят доказателства за притежаваният производствен опит (ноу-хау) с техническа документация, научни публикации, независими становища от компетентни организации в областта на иновацията или независими хабилитирани лица в областта на иновацията. Документите не трябва да са с декларативен харектер, а да съдържат оценка за иновативния продукт/процес/съоръжения и да доказват неговата иновативност.

При придобиване на ноу-хау, следва изрично да се посочи кой е притежателя му –съответната научна организация или физическо/и лице/а в трудово-правни отношения със същата институция.

**За удостоверяване на разходите по закупуване на патент, полезен модел или ноу-хау се представя лицензионен договор, с който се разрешава използването на съответния обект на интелектуална собственост и съответните разходо-оправдателни документи. Представя се документ (уведомление/удостоверение) от Патентното ведомство, че договора е вписан в техният регистър**.

Следва да имате предвид, че предметът на лицензионният договор се ограничава само и единствено до придобиване на права на интелектуална собственост, а не до придобиване на оборудване и съоръжения. За всички останали случаи, например ако предвиждате придобиване на ново оборудване (ДМА), необходимо за внедряване на иновативен продукт или процес, задължително се съблюдават изискванията на т. 1.1. Процедури за избор на изпълнител от Условията за изпълнение на проекти по настоящата процедура.

Необходимо е да имате предвид, че когато дадена иновация е разработена благодарение на финансиране с публични средства (а в случаят интензитетът на безвъзмезданата помощ е 100%), то резултатите от прилагането й са общодостъпни. Авторите на създадените патентоспособни изобретения и полезните модели, разработени при тези условия, не могат да получат права върху тях като не се засяга тяхното право да бъдат посочени като негови изобретатели.

Обобщавайки, в случаите когато проекта е свързан с придобиването на патент, полезен модел или ноу-хау не се изискват две независими оферти. Във всички останали случаи кандидатът прилага към Формуляра за кандидатстване най-малко две независими, съпоставими и конкурентни оферти с цел определяне основателността на предложените разходи, както и подписан договор с избрания изпълнител с разбивка на разходите по дейности. Следователно, когато предварителните разходи не са предмет на придобиване на интелектуални права, то при липса на две независими оферти, същите няма да бъдат признати и съответно изплатени.

**II. Въпроси на Петя Иванова, Институт по океанология, БАН:**

*Здравейте,*

*1. Бих искала да запитам дали закупуването на специализирано лабораторно обзавеждане може да се отчете като допустим разход в перо Строително-монтажни работи при подаване на проект по мярка 2.1. "Иновации в аквакултурите".*

*2. Нашата организация е научен институт на бюджетна издръжка. Годишният отчет на Института се съставя на база на изискванията на член 163, 164 и 166 от закона за публичните финанси. Годишният отчет се състои от годишен касов отчет и баланс за отчетната финансова година. Когато институтът осъществява стопанска дейност, той подава годишна данъчна декларация по чл. 252 от закона за корпоративното подоходно облагане, който визира плащане на данък върху прихода от реализираната стопанска дейност за отчетната финансова година. Преди това Институтът не формира резултативна финансова величина – печалба или загуба и не съставя годишни финансови отчети като търговските дружества.*

*В тази връзка въпросът ни е дали при подготовката на проекта трябва да попълваме и подаваме справката за Анализ Приходи-Разходи, тъй като не формираме печалба?*

*Също така трябва ли да предоставяме информация за оборот при положение, че не подаваме декларация по чл.92 ЗКПО?*

*С уважение:*

*Петя Иванова*

*Институт по океанология, БАН*

**Отговори:**

1. Закупуването на необходимото специализирано лабораторно оборудване **е допустимо за изпълнението на дейностите по проекта**. То е допустим разход, не по т. 14.1.2.2. „Разходи за строително-монтажни работи.“, а по т. 14.1.2.3. „Разходи за закупуване на нови машини, инструменти, оборудване (включително компютърно), съоръжения и други, необходими за изпълнението на дейностите по проекта, включително разходи за осъществяване на доставката, инсталиране, изпитване и въвеждането в експлоатация на оборудването, машините и съоръженията и обучение за експлоатацията им“ на раздел 14.1. „Допустими раходи“.

2. Съгласно т. 24. „Списък на документите, които се подават на етап кандидатстване“, справка по образец „Анализ на приходи и разходи“ **задължително трябва да бъде приложена** към формуляра за кандидатстване по електронен път чрез ИСУН 2020. Обръщаме Ви внимание, че справката съдържа два раздела: в първият раздел „Видове плащания“ в т.1.1. заявявате от какви видове плащания ще се възползвате – авансово, междинно, окончателно, а в т. 1.2. в табличен вид, показвате структурата, стойността и етапите за изпълнение на проекта; вторaта част – II. „Анализ на приходите след реализацията на инвестиционния проект“ е неприложима за Вашият институт, който е публична организация на бюджетна издръжка, не се очаква да има приходи и разходи след реализацията на проекта и следователно таблицата остава непопълнена (или попълнена с нули).

**III. Въпроси на доц. Елиза Узунова, Биологически факултет, СУ ‚Св. Кл. Охридски“:**

*Здравейте,*

*Прилагам въпроси сварзани с процедура по мярка 2.1 Иновации в аквакултурата - Sat 3/9/2019 6:01 PM*

*1. В т. 10. „Процент на съфинансиране“ на Условията за кандидатстване с проектни предложения за предоставяне на безвъзмездна финансова помощ на Процедура чрез подбор на проекти BG14MFOP001-2.001 „Иновации в аквакултурата”, мярка 2.1 „Иновации в аквакултурата” е записано: „Максимален процент на съфинансиране е: до 100 на сто от общите допустими разходи за дейности“.*

*Въпрос: Какви обстоятелства и случай предполагат размер на безвъзмездната финансова помощ под 100%?*

*От т. 24. „Списък на документите, които се подават на етап кандидатстване:“*

*2. т. 29. „Документ, удостоверяващ легитимността на научен колектив, сформиран за решаване на определена задача.*

*(Документът е задължителен за кандидат/партньор, който е научен колектив, сформиран за решаване на определена задача или е партньор по проекта)“*

*С какъв документ/и се очаква да бъде доказана легитимността на научен колектив, сформиран за решаване на определена задача? Моля да се изброят кои от следните представляват доказателствен материал: професионална автобиография, списък с участие в проекти с изпълнение на подобни задачи; Референции от изпълнение на проекти?*

*С уважение:*

*Доц. Елиза Узунова*

*Биологически факултет*

*СУ"Св. Климент Охридски"*

**Отговори:**

1. Ограниченията за интензитета на финансирането на операции, предвидени в проектно предложение произтичат и са регламентирани в Регламент (ЕС) № 508/2014 на Европейския парламент и на Съвета от 15 май 2014 година за Европейския фонд за морско дело и рибарство и за отмяна на регламенти (ЕО) № 2328/2003, (ЕО) № 861/2006, (ЕО) № 1198/2006 и (ЕО) № 791/2007 на Съвета и Регламент (ЕС) № 1255/2011 на Европейския парламент и на Съвета (Регламент 508/2014).

Съгласно чл. 95, параграф 1 на посоченият регламент държавите-членки прилагат максимален интензитет на публичната помощ в размер на 50 % от общите допустими разходи за операцията.

В параграф 2 на чл. 95 от Регламент 508/2014 е посочено, че държавите членки могат чрез дерогация от параграф 1 да прилагат интензитет на публичната помощ в размер на 100 % от допустимите разходи за операцията, когато бенефициерът е публично-правна организация.

С параграф 3 на чл. 95 от Регламент 508/2014 е регламентирано чрез дерогация от параграф 1, че държавите-членки да могат да прилагат интензитет на публичната помощ между 50 % и 100 % от общите допустими разходи, когато:

„а) операцията се осъществява съгласно дял V, глави I, II или IV и **отговаря на всеки един от следните критерии:**

i) е от колективен интерес;

ii) има колективен бенефициер;

iii) има иновативни характеристики, когато е приложимо, на местно равнище;“

Съгласно приложение I към параграф 4 на чл. 95 от Регламент 508/2014 интензитетът на финансирането на операции, осъществявани от предприятия, които попадат извън определението за малко и средно предприятие (МСП) по смисъла на Закона за малките и средните предприятия (ЗМСП) (Обн. ДВ. бр. 84 от 24 септември 1999 г.), се намалява с 20 процентни пункта. Операции, осъществявани от организации на производители, асоциации на организации на производители или междубраншови организации – могат да се ползват от увеличение с 25 %.

**Обобщавайки, когато бенефициентът е:**

**- юридическо лице, регистрирано по Търговския закон (развиващо дейност в сектор „Рибарство“, съвместно с научна организация или научен колектив, сформиран за решаване на определена задача), интензитетът на финансиране на операции е 50 %;**

**- за бенефициенти, които попадат извън определението за МСП по смисъла на ЗМСП – интензитетът на финансиране на операции е 30 %;**

**- организация на производители на аквакултури или асоциация на организации на производители (съвместно със свои членове и научна/и организация/ии или научен колектив, сформиран за решаване на определена задача) – интензитетът на финансиране на операции е 75 %;**

**- за публично-правни организации (напр. акредитирани висши училища по чл. 85, ал. 1, т. 7 на Закона за висшето образование (ЗВО) или факултети и други звена, съгласно чл. 25, ал. 1,2 и 3 от ЗВО, институтите на Българската академия на науките (БАН) и Селскостопанската академия (ССА) и др.), интензитетът на финансиране е 100 %.**

2. В т. 24 „Списък на документите, които се подават на етап кандидатстване“ се изисква „29. Документ, удостоверяващ легитимността на научен колектив, сформиран за решаване на определена задача.“ Използваната дума „легитимност“ не е точна и трябва да се разбира „компетентност“ или „опит“.

Следователно, УО на ПМДР очаква чрез тези документи, всеки от членовете на научния колектив, сформиран за решаване на определена задача да **докаже своите компетенции и опит в сферата на иновацията, предмет на проектното предложение** като представи: професионална автобиография; списък с участие в проекти с изпълнение на подобни задачи; референции от изпълнение на подобни проекти; негови научни публикации, свързани с иновацията, предмет на проекта и др. Списъка не е изчерпателен и могат да се представят и други документи, доказващи компетентността на научният колектив, но професионалната автобиография и списъка с участие в проекти с изпълнение на подобни задачи и референции от изпълнението на подобни проекти са **задължителни.** Тези документите са **задължителни само за** кандидат/партньор, който е научен колектив, сформиран за решаване на определена задача.

**IV. Въпроси на проф. Т. Хубенова, директор ИРА, Пловдив, ССА:**

*Уважаеми колеги,*

*бих желала да задам следните*

*ВЪПРОСИ ПО ПРОЦЕДУРА*

*за подбор на проекти*

*BG14MFOP001-2.001 „Иновации в аквакултурата”, мярка 2.1 „Иновации в аквакултурата”, Програма за морско дело и рибарство 2014 - 2020 г. (ПМДР)*

*1) В т. 10. „Процент на съфинансиране“ (стр.6) на Условията за кандидатстване с проектни предложения за предоставяне на безвъзмездна финансова помощ на Процедура чрез подбор на проекти BG14MFOP001-2.001 „Иновации в аквакултурата”, мярка 2.1 „Иновации в аквакултурата” е записано: „Максимален процент на съфинансиране е: до 100 на сто от общите допустими разходи за дейности“.*

*Въпрос: В тази връзка, как ще се определи интензитетът на безвъзмездната финансовата помощ (какво точно означава „до 100 %“)?*

*2) От 11.1. Критерии за допустимост на кандидатите (стр.7): Според т.11.1.2.9., абзатц 3 (стр.8): „Кандидатите по настоящата процедура са длъжни да представят на етап кандидатстване договор за дружество в съответствие с раздел XV „Дружество” на Закона за задълженията и договорите (ЗЗД), партньорско споразумение или договор за възлагане на научни изследвания със съответната научна организация.....”, но в т.24. „Списък на документите, които се подават на етап кандидатстване”, т.10 (стр.26) е написано, че задължителен документ при наличието на партньор е само „Партньорско споразумение, подписано от предтавляващите кандидата и партньора/ите”.*

*Въпрос: Допустимо ли е представянето на етап кандатстване и на договор за възлагане на научни изследвания, така както е посочено в т.11.1.2.9., абзатц 3?*

*3) От т. 24. „Списък на документите, които се подават на етап кандидатстване“, т.7.(стр.25): „За разходите за закупуване на ноу-хау, патентни права и*

*лицензи, необходими за изготвяне и/или изпълнение на проекта, кандидатът предоставя подписан договор за покупка на патент или полезен модел или лицензионен договор.“*

*Въпрос: Достатъчен ли е лицензионния договор за доказване на разходите за закупуване на ноу-хау, патентни права и лицензи?*

*4) От т. 24. „Списък на документите, които се подават на етап кандидатстване“, т. 29. (стр.27): „Документ, удостоверяващ легитимността на научен колектив, сформиран за решаване на определена задача. (Документът е задължителен за кандидат/партньор, който е научен колектив, сформиран за решаване на определена задача или е партньор по проекта)“*

*Въпрос: С какъв документ се очаква да бъде доказана легитимността на научния колектив, сформиран за решаване на определена задача?*

*С уважение,*

*проф.Т. Хубенова*

*Директор ИРА, Пловдив, ССА*

**Отговори:**

1. На сходен въпрос вече е отговорено. **Вижте отговор № 1 в т. III** от въпросите на Елиза Узунова, Биологически факултет, СУ ‚Св. Кл. Охридски“.

2. В т. 24. „Списък на документите, които се подават на етап кандидатстване” на документ № 10 „Партньорско споразумение, подписано от представляващите кандидата и партньора/ите” е пропуснато от страна на УО на ПМДР да се запише „или договор за възлагане на научни изследвания“. В зависимост от случая, **се представя партньорско споразумение или договор за възлагане на научни изследвания**.

3. **Не, не е достатъчен само лицензионния договор** за доказване на разходите за закупуване на ноу-хау, патентни права и полезни модели.

За удостоверяване на разходите по закупуване на патент, полезен модел или ноу-хау се представя лицензионен договор, с който се разрешава използването на съответния обект на интелектуална собственост **и съответните разходо-оправдателни документи**. Представя се и **документ (уведомление/удостоверение) от Патентното ведомство**, че договора е вписан в техният регистър.

Следва да имате предвид, че предметът на лицензионният договор се ограничава само и единствено до придобиване на права на интелектуална собственост, а не до придобиване на оборудване и съоръжения. За всички останали случаи, например ако предвиждате придобиване на ново оборудване (ДМА), необходимо за внедряване на иновативен продукт или процес, задължително се съблюдават изискванията на т. 1.1. Процедури за избор на изпълнител от Условията за изпълнение на проекти по настоящата процедура.

4. На подобен въпрос вече е отговорено. **Вижте отговор № 2 в т. III** от въпросите на Елиза Узунова, Биологически факултет, СУ „Св. Кл. Охридски“.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Въпрос:**

В указанията за кандидатстване в т. 14. 1.3. Допустими за финансиране разходи.... т. 14. 1. 3. 2. Разходите за подготовка и изпълнение на технологичния проект са до 5 на сто от общата стойност на допустимите разходи по проекта. И с пояснение, че за всички предварителни разходи по т. 14.1.3. са необходими две независими оферти, в случая от научни организации, партньори по проекта.

Въпроси:

1. Необходими ли са за разходите по договора с научната организация за подготовка и изпълнение на технологичния проект две независими оферти, като се има предвид, че се касае за внедряване в рибовъдната ферма на даден кандидат специфична разработка, която е интелектуална собственост на научния колектив на дадена научна организация?

2. Какво става с предварителните разходи между дадена научна организация, която има и работи по договор с даден кандидат след 1 януари 2014 г., от когато се признават предварителните разходи по горе посочената точка, в съответствие с чл. 39, т. 1 и т. 1 от ПМС №189/2016 г., за програмен период 2014-2020 г.? В този случай кандидатът няма две независими оферти, а само договор за подготовка и изпълнение на технологичния проект с научната партнираща организация и е извършил вече предварителни разходи.

С уважение:…………………………………

/проф.дсн Васил Атанасов/

**Отговор:**

1. В т. 14.1.3 от Условията за кандидатстване по процедура BG14MFOP001-2.001 „Иновации в аквакултурата” са посочени допустимите за финансиране разходи, извършени от кандидата преди подаването на формуляра за кандидатстване, включително допустимите разходи (т. 14.1.3.1.) по проекта за придобиване на права на интелектуална собственост върху иновациите, които са предмет на внедряване. В пакета документи по настоящата процедура не са разгледани отделно случаите, при които има закупуване на патентни права, полезни модели и ноу-хау, но е очевидно, че не може да се изискват две независими оферти, когато разходите за иновативния продукт/процес/съоръжения, за които се кандидатства, са интелектуална собственост на определено лице.

Следва да се има предвид, че когато се придобива патент или полезен модел за иновация се представят документи от Патентното ведомство на Република България за тяхното доказване:

- патент за изобретение,

 или

- свидетелство за регистрация на полезен модел за иновацията, внедрявана по проекта.

В случаите, когато се придобива ноу-хау, също се представят доказателства за притежаваният производствен опит (ноу-хау) с техническа документация, научни публикации, независими становища от компетентни организации в областта на иновацията или независими хабилитирани лица в областта на иновацията. Документите не трябва да са с декларативен харектер, а да съдържат оценка за иновативния продукт/процес/съоръжения и да доказват неговата иновативност.

При придобиване на ноу-хау, следва изрично да се посочи кой е притежателя му –съответната научна организация или физическо/и лице/а в трудово-правни отношения със същата институция.

За удостоверяване на разходите по закупуване на патент, полезен модел или ноу-хау се представя лицензионен договор, с който се разрешава използването на съответния обект на интелектуална собственост и съответните разходо-оправдателни документи. Представя се документ (уведомление/удостоверение) от Патентното ведомство, че договора е вписан в техният регистър.

Следва да имате предвид, че предметът на лицензионният договор се ограничава само и единствено до придобиване на права на интелектуална собственост, а не до придобиване на оборудване и съоръжения. За всички останали случаи, например ако предвиждате придобиване на ново оборудване (ДМА), необходимо за внедряване на иновативен продукт или процес, задължително се съблюдават изискванията на т. 1.1. Процедури за избор на изпълнител от Условията за изпълнение на проекти по настоящата процедура.

Необходимо е да имате предвид, че когато дадена иновация е разработена благодарение на финансиране с публични средства (а в случаят интензитетът на безвъзмезданата помощ е 100%), то резултатите от прилагането й са общодостъпни. Авторите на създадените патентоспособни изобретения и полезните модели, разработени при тези условия, не могат да получат права върху тях като не се засяга тяхното право да бъдат посочени като негови изобретатели.

2. Част от отговора на поставеният въпрос се съдържа в отговора в т. 1.

В случаите когато проекта е свързан с придобиването на патент, полезен модел или ноу-хау не се изискват две независими оферти. Във всички останали случаи кандидатът прилага към Формуляра за кандидатстване най-малко две независими, съпоставими и конкурентни оферти с цел определяне основателността на предложените разходи, както и подписан договор с избрания изпълнител с разбивка на разходите по дейности. Следователно, когато предварителните разходи не са предмет на придобиване на интелектуални права, то при липса на две независими оферти, същите няма да бъдат признати и съответно изплатени.